Le Vaud

Le Vaud estas komunumo en la distrikto Nyon en Kantono Vaŭdo, Svislando. Ĝi havis 1225 loĝantojn je la 31-a de decembro 2012.

 Geografio 
La komunumo Le Vaud situas ĉe la suda flanko de la Ĵurasa Montaro proksimume 11 kilometrojn norde de la distriktĉefurbo Nyon kaj 20 kilometrojn okcidente de la kantonĉefurbo Laŭzano. La nordan kaj orientan limon de la komunumo formas la rivero Serine. La komunumo konsistas el la vilaĝo Le Vaud kun la kvartaloj Mont Lenson kaj Fin du Bochet.Fonto: Reta mapo 1:20000 de Swisstopo 

La teritorio de la komunumo etendiĝas sur areo de 3,11 km², de kiuj 27,2% estas kovritaj de arbaro, 52,2% servas por agrikulturo kaj 19,6% por setlado.
Fonto: [ http://www.bfs.admin.ch/bfs/portal/de/index/themen/02/03/blank/data/gemeindedaten.html Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011]

 Najbaraj komunumoj 
La komunumo Le Vaud limas en nordo al Marchissy, en oriento al Burtigny, en sudo al Begnins, kaj en okcidento al Bassins.

 Trafiko 
Le Vaud situas flanke de la gravaj trafikvojoj. Tra la komunumo kondukas konekta vojo de Bassins al Longirod. La plej proksima alveturejo al la svisa aŭtovojo A1 estas Gland, kiu situas proksimume 10 kilometrojn sude de la komunumo. Pere de la poŝtaŭtolinio de Nyon al Gimel la komunumo estas konektita al la publika transportreto.

 Historio 
La unua dokumenta mencio de Le Vaud datiĝas el la jaro 1664 jam kiel Le Vaud. La bieno Montlaçon estis menciita en la jaro 1145 kiel Monte Laciano, kiam ĝi estis koncedita de la nobeluloj de Begnins al la Abatejo Bonmont. Sub la berna regado de 1536 ĝis la Helveta Revolucio de 1798 Le Vaud apartenis al la Voktejo Morges. Post la Helveta Revolucio de 1798 la komunumo estis atribuita al la Distrikto Nyon.Fonto: Germain Hausmann: Le Vaud en Historia Leksikono de Svislando (2013-02-22)

 Notoj kaj referencoj 


 Eksteraj ligiloj 

 Oficiala retejo de la komunumo Le Vaud